Markaziy harbiy okrugda hayit arafasida moddiy-texnik ta’minoti mutaxassislari kasb bayramini nishonladi

10-avgust kuni Markaziy harbiy okrugda moddiy-texnik ta’minoti mutaxassislari kuni munosabati bilan harbiy xizmatchilarga bayramona dasturxon yozildi. Bu haqda Markaziy harbiy okrug matbuot xizmati “Daryo”ga ma’lum qildi.

Mudofaa vazirligi tasarrufidagi harbiy qism va muassasalarda har yili avgust oyining ikkinchi yakshanba kuni qo‘shinning yuragi bo‘lgan ta’minotchilar kuni keng tantana bilan nishonlanadi. Moddiy-texnik ta’minoti qismlari tarkibiga oziq-ovqat, kiyim-kechak, yoqilg‘i moylash materiallari va tibbiy ta’minot hamda veterinariya kabi xizmat turlari kiradi.

Harbiy xizmatchilarga zamonaviy va sifatli turar joylar qurilishi borasida ham ushbu kasb egalari jonbozlik ko‘rsatib kelmoqda.

Tadbirda Markaziy harbiy okrug qo‘shinlari qo‘mondonining moddiy-texnik ta’minot bo‘yicha o‘rinbosari polkovnik Sanjar Akbarov va boshqalar so‘zga chiqib, nafaqadagi hamda hozirda xizmat faoliyatini olib borayotgan kasbdoshlarini ushbu sana bilan qutladi. Shundan so‘ng bir guruh harbiy xizmatchilarga harbiy okrug qo‘mondonligi hamda Samarqand viloyati hokimligi tomonidan esdalik sovg‘alar, pul mukofoti hamda navbatdagi harbiy unvonlar topshirildi. Kuy-qo‘shiqlar bayramga yanada joziba bag‘ishladi.